Tankönyvrendelés 2020/2021 - Mozaik Kiadó
Tisztelt Pedagógus Kollégák! Tisztelt Szülők!
Az idén 30 éves fennállását ünneplő Mozaik Kiadó a 2020/2021-es tanévre is több száz kiadványt, valamint digitális tananyagokat kínál az iskolai oktatáshoz, otthoni gyakorláshoz, vizsgákra való felkészüléshez. Kiadványaink megrendelhetők a www.tankonyvrendeles.hu oldalon, ezt az iskolák, szülők és diákok is használhatják. A kiadványok választását mintaoldalakkal és pdf-betekintővel segítjük.
A koronavírus-járvány idejére az otthoni digitális tanulás segítése érdekében ingyenessé tettük digitális rendszerünk használatát. Így most a www.mozaweb.hu oldalon ingyenesen megtekinthető nyomtatott közismereti tankönyveink digitális változata, valamint oktatási videók, látványos 3D animációk, digitális leckék, játékos oktató és gyakorló online eszközök. ... bővebben »
A szabad, szakmai alapú tankönyvválasztás központi megszüntetése miatt az elmúlt tanévben az iskolák és a szülők sok helyen összefogtak, és egyénileg szerezték be a Mozaik taneszközeit közvetlen kiadói rendeléssel. Ezúton is köszönjük a kitartást és az anyagi áldozatot, hiszen csak így tudjuk biztosítani Önöknek a választás lehetőségét, valamint így tudjuk fenntartani a digitális rendszerünk működését. « bezár
1. Tankönyves helyzetkép 2020-ban
Az állami tankönyvellátás 2014-es bevezetésével megszüntették annak a lehetőségét, hogy a magánkiadók új közismereti tankönyvet engedélyeztessenek, illetve a tankönyveik engedélyeit meghosszabbítsák, így könyveink fokozatosan lekerültek a tankönyvjegyzékről. ... bővebben »
Nem arról van tehát szó, hogy a kiadó nem engedélyezteti a könyveit, vagy nem ,,kéri" a kiadványok tankönyvjegyzékre kerülését, hanem a jelenlegi szabályozás alapján erre nincs lehetőségünk. Őszintén sajnáljuk, hogy a magyar pedagógusok és diákok számára a taneszközeinkhez való hozzáférést így megnehezítik, és különösen méltatlannak tartjuk ezt a Mozaik Kiadó hazai tankönyv- és digitális tananyagfejlesztésben szakmai elismerésekkel övezett 30 év munkája után.
A jelenlegi helyzetben az ,,ingyenesen biztosított" állami tankönyvek mellett a magánkiadók csak akkor tudják a pedagógusok által kedvelt kiadványaikat gazdaságosan megjelentetni, vagy újakat fejleszteni, ha a kiadványok el is jutnak a diákokhoz. Csak akkor tudunk reális alternatívát kínálni, Önöknek pedig csak akkor marad meg a választás lehetősége, ha a kiadványainkat megrendelik és használják.
A Mozaik Kiadó továbbra is működik. A magyar tankönyvpiaci korlátozások miatt erőforrásaink egy részét át kellett csoportosítanunk külföldi digitális fejlesztésekre, de emellett a magyar piac, a magyar oktatás ügye továbbra is kiemelt fontosságú a számunkra. Ezt mi sem bizonyítja jobban, mint az, hogy az egészségügyi veszélyhelyzetben elsőként ajánlottuk fel digitális rendszerünk ingyenes használatát a magyar diákok és pedagógusok számára. Szerencsére az elmúlt években a központi megrendelhetőség korlátozása ellenére a pedagógusok jelentős számban kitartottak mellettünk, és továbbra is használják a kiadványainkat. Ezt a kitartást és a minőségi választást ezúttal is köszönjük, és bízunk benne, hogy továbbra is megtisztelnek a bizalmukkal. « bezár
2. Megrendelhetők és használhatók-e a Mozaik kiadványai?
• 21 kiadványunk a központi rendelés keretében, a Kello rendszerében is megrendelhető.
• A tankönyvjegyzékről lekerült népszerű könyvek, munkafüzetek és feladatgyűjtemények, valamint a tanulást segítő egyéb, összesen közel 800-féle kiadványunk döntő többsége továbbra is megjelenik és rendelhető közvetlenül a kiadótól. A kiadói megrendelőtömb innen letölthető.
• Az 1., 5. és 9. évfolyamos könyveink NAT2020 szerinti használhatóságát EBBEN a dokumentumban találják. ... bővebben »
Mivel a könyveinket az iskolák nagy számban használják könyvtári állományból, így a könyveken nem tervezünk változást, hogy a könyvtári példányok továbbra is használhatók legyenek, és ahol szükséges, kiegészítő anyagot biztosítunk nyomtatva vagy digitálisan.
Azok a pedagógusok, iskolák, szülői közösségek, akik továbbra is ragaszkodnak a megszokott színvonalú mozaikos könyvekhez, digitális tananyagokhoz, ezeket a kiadványokat a kiadótól közvetlenül rendelhetik meg, sőt lehetőséget kínálunk egyedi csomagok összeállítására 25% kedvezménnyel (ld. a Kedvezmények ... c. részben).
Az ,,ingyenesen biztosított" állami tankönyvellátás mellett ez természetesen áldozatvállalást kíván az iskoláktól, a szülőktől és a kiadótól is. Fontos eszköz lehet a szülői közösségek tájékoztatása, hiszen velük összefogva sok esetben megszerezhető a szakmai és az anyagi támogatás. Mindenkinek joga van arra, hogy a gyermeke(i) számára az elérhető legjobbat biztosítsa. A kiadó megpróbál ebben segítséget nyújtani különböző kedvezményekkel és modern digitális tananyagokkal.
A köznevelési törvény 63. §-a szerint ,,A pedagógust munkakörével összefüggésben megilleti az a jog, hogy [...] a pedagógiai program alapján az ismereteket, a tananyagot, a nevelés-oktatás módszereit megválassza, [...] a helyi tanterv alapján, a szakmai munkaközösség véleményének kikérésével megválassza az alkalmazott tankönyveket, tanulmányi segédleteket, taneszközöket."
Ha tehát a pedagógus úgy ítéli meg, hogy az iskolai könyvtárban levő könyvből, vagy a magánkiadók választékában megtalálható másik kiadványból eredményesebben tudja megtanítani a tantervi anyagot, mint a központi rendelésben megrendelhető könyvekből, akkor azt a kiadványt jogában áll használni. Semmilyen jogszabály nem tiltja, hogy a könyvtári, vagy a szülők által, illetve alapítványi pénzből megvásárolt kiadványokat a pedagógusok és a diákok használják. « bezár
3. Szülők is rendelhetnek? Hogyan támogatják ezzel az iskolát?
Kiadványainkat a szülők is megrendelhetik, az osztály- és tantárgykedvezmény szülői rendelésekre is érvényes. A szülők így a vásárlásaikkal hozzájárulnak ahhoz, hogy egy adott osztály vagy az iskola hozzájusson a Mozaik digitális tananyagaihoz is (ld. 8. pont). Újdonságként bevezettük azt is, hogy a szülők akár kötelező olvasmányok közös megvásárlásával is támogathatják az iskolák digitális oktatását, hiszen ezen rendelésük értéke után mozaWeb PREMIUM TEACHER vagy mozaBook CLASSROOM licencet adunk az adott pedagógusnak/iskolának (ld. 5. és 7. pontban). ... bővebben »
Kifejezetten bátorítunk mindenkit arra, hogy ha elégedetlen a központi ellátásban kapott kiadványokkal, vagy kiegészítő könyvet, gyakorlót, érettségire felkészítő könyvet keres a gyermekének, akkor nézze meg a kínálatunkat. Amíg volt szabad, szakmai alapú tankönyvválasztás, addig a pedagógusok jelentős része a Mozaik Kiadó kiadványait választotta, ez egyfajta garanciát jelenthet a minőségi választásra.
Vannak iskolák, ahol nem engedik, hogy a szülőktől pénzt kérjenek taneszközök vásárlására. Ilyen esetben a szülők önként is vállalkozhatnak a taneszközök megvásárlására, vagy támogathatják az iskolai alapítványt. Semmilyen jogszabály nem tiltja, hogy például a szülők által, vagy alapítványi pénzből megvásárolt kiadványokat a pedagógusok és a diákok használják. A szülők tisztában vannak azzal, hogy egyébként mennyi mindenre kell ,,pénzt vinni" az iskolákba, vagy hogy mennyi pénzbe kerül a diákok iskolai felszerelése. Az oktatás valójában sohasem volt teljesen ingyenes. « bezár
4. Digitális tananyagok - A könyveken kívül mit veszíthetnek még az iskolák?
A kiadó az elmúlt 13 évben nagy erőfeszítéseket tett a magyar digitális oktatás fejlesztéséért is. A számos nemzetközi díjat elnyert digitális oktatási rendszerünk használatát a tankönyveinket megrendelő iskolák és a diákok számára eddig ingyenesen tudtuk biztosítani. Azokban az iskolákban, ahol nem tudják majd a kiadványainkat megrendelni, sajnos le kell mondaniuk erről is. ... bővebben »
A járvány idején a digitális rendszerünk ingyenesen használható, a mozaWeb portál több százezer felhasználóval az egyik legszélesebb körben használt digitális oktatási platform. Az osztálytermi interaktív táblák elterjedésével párhuzamosan a kiadó elsőként jelent meg a valós pedagógiai igényeken alapuló, tanórákon jól használható prezentációs és munkáltató rendszerével, a mozaBook-kal, valamint az otthoni tanulást segítő mozaWeb portállal. A 3D animációkkal, oktatási videókkal, játékos oktatási eszközökkel rendkívül látványos, motiváló tanórákat lehet tartani, a diákok pedig otthon is elérhetik a tankönyveik digitális változatát ingyenesen. « bezár
5. Webáruházunk kínálata a Móra Kiadó kiadványaival és regényekkel is bővült
Webáruházunkban a Mozaik Kiadó és a Cartographia Tankönyvkiadó könyvei mellett már elérhetők a Móra Kiadó oktatási kiadványai (pl. Ablak-Zsiráf, miniLÜK, Bosnyák Viktória könyvei stb.), kötelező és ajánlott olvasmányok (pl. A kis herceg, Vuk, Egri csillagok stb.), valamint kortárs gyermek- és ifjúsági irodalmi kiadványok a Betűtészta Kiadó (pl. Helka-trilógia) kínálatából. ... bővebben »
E két kiadó kiadványai jelenleg 15% online kedvezménnyel rendelhetők, de több kiadványnál a 20% osztálykedvezmény is igénybe vehető. A kiadványok a Mozaik megrendelőtömbjében is megrendelhetők. « bezár
KEDVEZMÉNYEK, EGYEDI CSOMAGOK, DIGITÁLIS TANANYAGOK
6. Milyen kedvezménnyel rendelhetők a kiadványok?
Közvetlen kiadói rendelés esetén a Mozaik Kiadó és a Cartographia nyomtatott kiadványaira 20%, 25%, vagy 30% kedvezményt, valamint ingyenes digitális tananyagokat biztosítunk. ... bővebben »
A kiadóknak 2013 óta a tankönyvek árának 20%-át kell kifizetnie a Könyvtárellátónak a központi terjesztésért. Mivel közvetlen kiadói rendelés esetén a terjesztést magunk végezzük, ezt az árengedményt mi átengedjük az iskolák és a szülői közösségek számára az alábbi háromféle kedvezmény formájában.
• 20% OSZTÁLYKEDVEZMÉNY*
Kiadványaink osztálylétszámnyi mennyiségben (15 db-tól) 20% osztálykedvezménnyel rendelhetők október 15-ig. Ez a kedvezmény a Móra Kiadó és a Betűtészta Kiadó megjelölt termékeire is érvényes.
• 25% TANTÁRGYKEDVEZMÉNY több tantárgy esetén*
Ha egy adott évfolyamon legalább három tantárgy taneszközeit (könyv és/vagy munkafüzet) október 15-ig osztálylétszámban megrendelik, az adott évfolyam minden taneszközére 25% kedvezményt nyújtunk. Így a pedagógusok, munkaközösségek összeállíthatják egyedi kedvezményes csomagjukat az általuk kedvelt kiadványokból. A könyvek és a munkafüzetek eltérő példányszámban is rendelhetők. A tantárgykedvezmény igénybevételéhez az alábbi kiadványokból válogathatnak.
Például: Ha 7. osztályban 3 tantárgyból csak a munkafüzeteket rendelik meg osztálylétszámban, és a könyvekből csak pótlást rendelnek a meglévő könyvtári állomány mellé, akkor a 25% kedvezmény minden hetedikes kiadványra érvényes lesz.
• 30% ISKOLAKEDVEZMÉNY nagyobb mennyiségű rendelés esetén*
30% kedvezményt biztosítunk az intézmények számára 500 000 forintot meghaladó közvetlen kiadói rendelés esetén a Mozaik és a Cartographia kiadványaira 2020. május 31-ig történő előrendelés keretében. A 300 kg-ot meghaladó rendeléseket raklapon szállítjuk az iskolákba augusztus második felében.
A kedvezményeket szülői rendelés esetén is biztosítjuk. A háromféle kedvezmény lehetőséget teremt arra, hogy néhány diák számára akár ingyenesen biztosítsák a kiadványokat.
Például: A 25% kedvezmény a gyakorlatban azt is jelentheti, hogy ha 20 darabos megrendelés esetén 15 szülő kifizeti a teljes árat, akkor 5 valóban rászoruló gyereknek nem kell fizetni a könyvekért.
*FONTOS!! A kedvezmények csak abban az esetben érvényesek, ha a számlázás nem diákonként, hanem minimum osztályonként (vagy évfolyamonként) történik. Kérjük, hogy a megrendelésben jelezzék, ha a számlát nem a megrendelő nevére kérik kiállítani. A számlázást és a szállítást az Imosoft Kft. végzi. A közvetlen kiadói rendelések keretében biztosított kedvezmények a diákok, a szülők és az iskolák taneszközköltségének csökkentését szolgálják, ezért a kedvezményeket viszonteladók számára nem biztosítjuk. « bezár
7. Ingyenes digitális tananyagok a könyvek mellé - diákoknak, tanároknak
A nyomtatott könyveket megvásároló diákok, pedagógusok, iskolák a könyvek mellé ingyenes extra szolgáltatásként élvezhetik a jelenleg elérhető egyik legjobb digitális rendszer és digitális tananyagok nyújtotta előnyöket az alábbi feltételek szerint. ... bővebben »
• mozaBook a kitartó pedagógusoknak
Azon pedagógusok számára, akik a jelenlegi tananyagdömping és óriási leterheltség mellett is szeretnék digitális anyagokkal színesíteni a tanóráikat, az osztálylétszámnyi mennyiségben rendelt Mozaik kiadványok mellé ingyenesen biztosítjuk a legmodernebb, legnépszerűbb magyar digitális oktatási rendszer, a mozaBook használatát:
• Az osztálylétszámnyi rendelések mellé az adott kiadványok CLASSROOM digitális változatát ingyenesen biztosítjuk a 2020/2021-es tanévre. A licenckódok a mozaBook szoftverben és a mozaWeb oktatási portálon használhatók, akár okostáblán is.
• 50 ezer forint rendelési érték felett az iskola teljes rendelésének arányában biztosítunk ingyenesen mozaBook Classroom szoftver licenceket is (a licenc listaára: 33 300 Ft/db/év). Így azok a pedagógusok, akik továbbra is osztálylétszámban rendelnek mozaikos könyveket, teljes értékű, okostáblán is működő mozaBook CLASSROOM szoftvert tudnak használni.
Azoknak a pedagógusoknak, akik szakmai okból vagy forrás hiányában úgy döntenek, hogy ezután más kiadványból tanítanak, de továbbra is szeretnék használni az eddig megszokott színvonalú digitális anyagainkat, a mozaBook szoftver és a digitális könyvek megvásárlására - akár AKCIÓS CSOMAGBAN is - van lehetőség.
• Ingyenes digitális könyv a diákoknak
A Mozaik Kiadó legtöbb könyvének (a munkafüzetekben nem) hátsó belső borítóján egyedi kód található, melyet a www.mozaweb.hu portálon aktiválva a diákok ingyenesen hozzáférnek a könyv online digitális változatához, melyben a tananyagon kívül sok extra tartalom, 3D animáció, videó, hanganyag található. Csupán internetelérés szükséges, és a diák akár a tabletjén is magával viheti a könyveit. A 2020. augusztustól aktivált kódokra 4 tanéves ingyenes hozzáférést biztosítunk (az aktiváló felhasználó számára), így a diákok például a kilencedikes könyvük digitális változatát még az érettségire készüléshez is tudják majd használni.
• mozaWeb PRÉMIUM TEACHER licenc - a mozaWeb használata nagy kijelzőn
A mozaWeb portál elsősorban a diákok otthoni tanulását segíti, a rendszer tanórai, nagy méretű kijelzőn történő használathoz mozaWeb PREMIUM TEACHER licenc szükséges. Ezzel a pedagógus hozzáférhet Mozaik Kiadó teljes digitális médiatárához, minden 3D animációhoz, digitális leckéhez, videókhoz és eszközhöz, ezeket a tanórán is tudja használni nagy méretű kijelzőn. A licenc ára 18 ezer Ft/év, amely megvásárolható online, vagy könyvrendelés alapján ingyenesen is elérhető az alábbi módokon:
• Újdonság! A webáruházunkban elérhető új kiadványok (Móra Kiadó és Betűtészta Kiadó) megrendelése után 100 ezer forintonként 1 mozaWeb PREMIUM TEACHER, vagy 1 mozaBook CLASSROOM licencet adunk ajándékba. Így ha egy szülői közösség összefog, és együtt rendelik meg (akár 20% kedvezménnyel) ezeket a kiadványokat (pl. kötelező vagy ajánlott olvasmányokat), akkor a szülők ezzel a diákok tanórai digitális oktatását is támogatják.
• Egyedi kérésre lehetőség lesz az iskola mozaikos tankonyvrendelése alapján biztosított - és addig fel nem használt - mozaBook szoftverlicencek közül néhány helyett mozaWeb PREMIUM TEACHER licencet igényelni.
• mozaMap digitális atlaszok
Az osztálylétszámban rendelt Mozaik-atlaszok mellé a mozaMap digitális atlasz használatát ingyenesen biztosítjuk a 2020/2021-es tanévre. « bezár
8. TABLETRE? - Lehet-e csak digitális változatban rendelni a kiadványokat?
Sok iskola rendelkezik nagyobb mennyiségű tablettel, így felmerülhet, hogy nem papíralapú könyvet rendelnek a diákoknak. ... bővebben »
Ha egy osztály vagy egy iskola úgy dönt, hogy a diákoknak nem nyomtatott kiadványokat rendel, hanem csak digitális változatban szeretné használni a Mozaik kiadványait, egyedi csomagajánlattal a nyomtatott kiadványoknál kedvezőbb áron tudjuk biztosítani a hozzáférést. A 2020. augusztustól aktivált kódokra 4 tanéves ingyenes hozzáférést biztosítunk (az aktiváló felhasználó számára). Digitális csomagajánlatunkért keressék területi képviselőinket vagy írjanak a bozso.marton@mozaik.info.hu címre. « bezár
9. Ingyenes és kedvezményes tanári határidőnaplók
Az iskola Kello-s rendelése alapján 100 ezer forintonként 1 db, a közvetlen kiadói rendelése alapján pedig 50 ezer forintonként 1 db tanári határidőnapló igényelhető ingyenesen a készlet erejéig. A szállítást kérhetik május végére, vagy augusztus végére is. A határidőnaplókban található kóddal a pedagógusok választhatnak 1 mozaweb digitális kiadványt, amelyet a 2020/2021-es tanévben díjmentesen használhatnak. A kiadványok szeptember 15-ig, de legfeljebb a készlet erejéig 50% kedvezménnyel, 1180 Ft-ért rendelhetők.
10. Mikor kezdődik és meddig tart a kedvezményes rendelési időszak?
A kedvezményes kiadói rendelési időszak 2020. április 1-től 2020. október 15-ig tart. A 30%-os iskolakedvezmény 2020. május 31-ig történő előrendelés esetén érvényes. ... bővebben »
Ha tehetik, ne halasszák a rendelést szeptemberre! Tanévkezdéskor gyakran feltorlódnak a rendelések, és esetenként hosszabb időt kell várni az utánnyomásokra, ezért javasoljuk, hogy a zökkenőmentes ellátás érdekében május végéig rendeljék meg a kiadványokat. Előrendelés esetén a szállítás időpontját megelőzően még van lehetőség a rendelés módosítására (ld. Megrendelés módosítása). A kiadó munkáját is segítik az előrendeléssel, hiszen a kiadványok nyomdai gyártása a nyár folyamán történik, így jobban meg tudjuk tervezni a nyomtatandó példányszámot. « bezár
11. Hogyan rendelhetők meg a kiadványok?
A kiadványok megrendelhetők a Mozaik webáruházában (www.tankonyvrendeles.hu), vagy a kiadói megrendelőlapokon, illetve a rendeléseiket elküldhetik a rendeles@mozaik.info.hu e-mail címre, valamint a kiadó területi képviselőinek is. Ha szülőként az osztály számára rendelnek kiadványokat, akkor kérjük, hogy a megrendelés során adják meg az érintett intézmény nevét, azonosítóját, hogy az iskola számára a kapcsolódó digitális tananyagok elérését be tudjuk állítani. ... bővebben »
A Mozaik webáruházban (www.tankonyvrendeles.hu) a rendelést kérhetik azonnali szállításra, illetve május végi vagy augusztus végi szállításra. A webáruházban az osztálykedvezmény és a tantárgykedvezmény is érvényesíthető (akár szülői rendelés esetén is), valamint a tanári példányok és a tanári határidőnaplók igénylésére is lehetőséget biztosítunk a készlet erejéig. Online rendelés esetén a 30%-os iskolakedvezményt - a feltételek teljesülése esetén - a rendelés feldolgozása során a kollégáink érvényesítik.
• Rendelés megrendelőlapokon
A letölthető megrendelőtömbben a kiadványokat osztályonként csoportosítottuk. A megrendelést elküldhetik beszkennelve a rendeles@mozaik.info.hu címre, illetve postai címünkre (Mozaik Kiadó Kft., 6701 Szeged, pf. 301.). A megrendelőtömb 27-30. oldalán ajánlott és kötelező olvasmányokat, valamint a Móra Kiadó oktatási kiadványait is megrendelhetik. « bezár
12. Megrendelés módosítása, pótrendelés
A kiadónak leadott megrendelések később rugalmasan módosíthatók, így a diákok létszámának változása esetén pontosíthatók a darabszámok, rendelhetők új kiadványok. A módosításra május végi szállítás esetén 2020. május 15-ig, augusztusi szállítás esetén 2020. augusztus 1-ig van lehetőség. A módosításokat e-mailben a rendeles@mozaik.info.hu címre várjuk. ... bővebben »
Ahhoz, hogy kellő példányszámban tudjuk legyártani a könyveket, és ne kelljen várni szeptemberben az esetleges utánnyomásokra, kérjük, hogy május végéig rendeljék meg a kiadványokat, és ha szükséges, később pontosítsák a példányszámot.
Ha tanévkezdéskor további példányokra lenne szükség, vagy a szeptemberi szülői értekezleten a szülők úgy döntenek, hogy közösen megvásárolják a szükséges taneszközöket, a kiadói pótrendelés leadására 2020. október 15-ig van lehetőség. « bezár
13. Fizetési mód, szállítási információk
Iskolai rendelés esetén csekket küldünk, ezeket májusi szállítás esetén 2020. június 15-ig, augusztus végi szállítás esetén 2020. szeptember 15-ig kell befizetni vagy átutalni. Átutalással történő fizetésnél a számlaszámot a közlemény rovatban kérjük feltünteti. Magánszemély címére csak utánvétes csomagot tudunk küldeni, azonban lehetőség van arra, hogy augusztus végére kérjék a csomagküldést. ... bővebben »
A nagyobb csomagokat a GLS futárszolgálattal küldjük a kért május végi vagy augusztus végi időszakban. A 300 kg feletti rendeléseket raklapon szállítjuk az iskolákba előre egyeztetett időpontban. Kérjük, hogy a megrendelésnél adják meg az illetékes kapcsolattartó kolléga telefonos elérhetőségét. « bezár
Érettségire, középiskolai felvételire ajánljuk
Szeretnénk figyelmükbe ajánlani érettségire felkészítő kiadványainkat, amelyek az érettségi kezdetéig 20% kedvezménnyel rendelhetők meg. A Középiskolába készülök c. kiadványaink a nyolcadikos diákokat segítik a központi írásbeli felvételire való felkészülésben.
FENNTARTHATÓSÁG projektek (Téma7) digitális extrákkal
A vadonatúj kiadványaink elsősorban a Fenntarthatóság témakörben (pl. a témahétre szervezett programokhoz) nyújtanak kidolgozott, "kulcsrakész" ötleteket, projekteket DIGITÁLIS EXTRA tartalommal és TANÁRI SEGÉDANYAGGAL. A két tanulói füzet (alsó és felső tagozat) akciós áron már előrendelhető.
Jutalommatrica-kollekciónk
A jutalommatricáink ötféle változatban érhetők el, a vidám kedves rajzok remek motiváló, jutalmazó eszközök lehetnek az alsós diákok körében. Az öt kollekciót csomagban rendelve (MS-4186) 23%-kal olcsóbban vásárolhatják meg, így 1 db jutalommatrica kevesebb mint 1 Ft-ba kerül.
Ízelítő digitális tananyagainkból